Michael Collins (irlandzki polityker)

Michael Collins (ga. Mícheál Eoin Ó Coileáin) (rodz. 16 paźdźerńika 1890 we Clonakilty um. 22 śyrpńa 1922) - Irlandzki polityker a wojskowy. Doł anfang IRA. Bůł powstańcym we 1916, we wjelganocnym powstańu. Ńyskorzi trefił do Frongoch we Waliji. Zorganizowoł we 1919 powstanje. 
Do kupy ze Arthurym Griffithem zaszrajbowoł traktat; powstoła zuożůno ze 26 hrabstwůw Irlandyjo (Swobodne Irlandzke Państwo), kere mjoło sztatus brytyjskigo důmińijům (brytyjski krůl bůł gowům państwa), los 6 hrabstw půłnocnych (Půłnocno Irlandyjo) mjoł być rozstrzigńynty ńyskorzi. Ńy mjoł to rad Eamon de Valera, kery bůł gowům republiki.
We kwjećyńu 1922 wybuchnyła důmowo wojna mjyndzy ńyuznojůncům traktatu tajlům IRA a wojskůma Wolnygo Irlandzkigo Państwa (tajlům IRA, kero traktat uznoła). We wyniku zasadzki tych pjyrszych Collins zginůł.

Kategoryjo:Irlandzke politykery
Kategoryjo:Rodzyńi we 1890
Kategoryjo:Umarći we 1922